Amadaiya Rennie

Amadaiya Rennie (født 17. mars 1990) er en liberisk fotballspiller som spiller for den egyptiske klubben Haras El Hodoud SC.

 Klubbkarriere 
Etter en rekke gode prestasjoner for Mighty Barrolle i hjemlandet, ble han stemt frem som årets beste spiller i 2007, og ble også utpekt som kaptein for Liberias U20-landslag. Dette førte til at en rekke større klubber viste interesse for Rennie, eksempelvis AC Siena og Portland Timbers.  Han dro i stedet på prøvespill hos den svenske klubben F Elfsborg, og signerte en ungdomskontrakt for klubben i 2009. Før 2010-sesongen ble han flyttet til førstelaget.

Den 22. mars 2011 ble han lånt ut til GAIS, hvor han ble frem til sommeren 2011. 

Den 1. juli 2011 signerte han en halvtårskontrakt med den svenske Superettan-klubben Degerfors IF.  Den kontrakten ble forlenget med to år den 4. oktober 2011.

Da kontrakten med Degerfors gikk ut etter 2013-sesongen, signerte han som Bosmanspiller for Hammarby IF. 

I august 2015 signerte Rennie en låneavtale med SK Brann, hvor Jakob Orlov gikk motsatt vei. Han hadde kontrakt med Brann ut 2015-sesongen.


 Landslagskarriere 
<div>Rennies gode spill for Mighty Barrolle i 2007 ble lagt merke til, og han ble kalt opp til Liberias U20-landslag, hvor han også ble utpekt som kaptein. I 2010 ble han kalt opp til sin første seniortropp til en kvalifiseringskamp mot Zimbabwe, men han ble sittende på benken hele denne kampen.  Han ble også kalt opp til kampen mot Mali,  hvor han startet og fikk sin første landskamp.

 Referanser 

 Eksterne lenker 


Kategori:Fødsler i 1990
Kategori:Personer fra Monrovia
Kategori:Fotballspillere for Degerfors IF
Kategori:Fotballspillere for GAIS
Kategori:Fotballspillere for IF Elfsborg
Kategori:Fotballspillere for SK Brann
Kategori:Liberiske fotballspillere
Kategori:Liberiske fotballspillere i Norge